‘n Groep oorsese joernaliste op spesiale besoek na Suid-Afrika vir Indaba, die groot toerisme skou in Durban, gaan ook in die Karoo kuier. Wes-Kaap Toerismeraad het vir hulle ‘n spesiale rit oor die Swartbergpas gereël. Daarna sal hulle die Prins Albert Toerismeburo besoek en dan middagete by Rietfontein plaas-stalletjie in Leeu Gamka geniet. Daar sal hulle ook die graf van die langste soldaat in die Britse leer tydens die Anglo-Boereoorlog te sien kry sowel as die gemeenskaphandwerksentrum. Van daar sal die joernaliste die pad kies na die Karoo Nasionalepark om nadere kennis te maak met die ekologie van die Groot Karoo. In die gebied sal hulle deur Beaufort-Wes Toerismeburo onthaal word. Die volgende dag ry hulle deur Meiringspoort.